ผสานวัฒนธรรม ขอให้นำคนผิดมาลงโทษ ปมวิสามัญฆาตกรรม 3 ประชาชนที่เทือกเขาตะเว จ.นราฯ
มูลนิธิผสานวัฒนธรรม ขอให้นำคนผิดมาลงโทษทางอาญาให้ถึงที่สุดสำหรับเหตุวิสามัญฆาตกรรม 3 ประชาชนที่เทือกเขาตะเวจ.นราธิวาสและปฏิรูปวิธีการป้องกันเหตุความรุนแรงชายแดนใต้ PerMAS ขอให้รัฐไทยและคู่ขัดแย้งหลักคำนึงถึงหลักกฎหมายมนุษยธรรมสากล นำตัวผู้กระทำผิดเข้าสู่กระบวนการยุติธรรมและดำเนินการให้ถึงที่สุด18 ธ.ค.2562 จากกรณีเหตุการณ์บริเวณเทือกเขาตะเว พื้นที่ อ.อะแน ต.บองออ.ระแงะ จ.นราธิวาสเมื่อ วันที่ 16 ธ.ค.62โดยเดิมทีนั้นข้อมูลที่ออกมาเป็นเหตุปะทะระหว่างเจ้าหน้าที่กับกลุ่มขบวนการก่อความไม่สงบ ต่อมามีการเผยแพร่ข้อมูลว่าผู้ถูกเจ้าหน้าที่ยิงเสียชีวิตเป็นชาวบ้านที่ไปรับจ้างตัดไม้นั้นมูลนิธิผสานวัฒนธรรม ออกแถลงการณ์เสนอให้รัฐบาลดำเนินการ 4 ประเด็นเพื่อทบทวนวิธีการทำงานในปัจจุบันเพื่อให้สามารถทำหน้าที่ดังกล่าวได้อย่างมีประสิทธิภาพมากขึ้นโดยมีรายละเอียดของแถลงการณ์ ดังนี้เมื่อวันที่16ธันวาคม2562มีการนำปฏิบัติการตรวจค้นบนเทือกเขาตะเวในพื้นที่หมู่บ้านอะแนตำบลบองออำเภอระแงะจังหวัดนราธิวาสระหว่างปฏิบัติการดังกล่าวเจ้าหน้าที่ได้ใช้อาวุธปืนยิงใส่ประชาชน3รายซึ่งถูกกล่าวหาว่าเป็นผู้มีส่วนเกี่ยวข้องกับกลุ่มผู้ก่อความไม่สงบได้แก่นายมะนาซีสะมะแออายุ27ปีนายฮาฟีซีมะดาโอ๊ะอายุ24ปีและนายบูดีมันมะลีอายุ26ปีชาวบ้านทั้ง3คนมีภูมิลำเนาในต.บองออ.ระแงะจ.นราธิวาสอย่างไรก็ตามในเวลาต่อมาครอบครัวของผู้เสียชีวิตและชาวบ้านในบริเวณหมู่บ้านได้ให้การยืนยันว่าทั้ง3คนเป็นเพียงประชาชนบริสุทธิ์ที่ขึ้นไปรับจ้างตัดไม้บนเทือกเขามิได้มีส่วนเกี่ยวข้องกับกลุ่มผู้ก่อความไม่สงบแต่อย่างใดเหตุการณ์ดังกล่าวเกิดขึ้นในเวลาเช้าของวันที่16ธันวาคมอย่างไรก็ตามกระบวนการส่งมอบศพให้กับชาวบ้านเพื่อนำไปประกอบพิธีกรรมทางศาสนาใช้เวลามากกว่า30ชั่วโมงจึงทำให้ชาวบ้านได้รับศพในวันที่17ธันวาคม2562เพราะต้องส่งร่างของทั้ง3ไปยังโรงพยาบาลระแงะเพื่อทำการชันสูตรพลิกศพตามขั้นตอนของกฎหมายเนื่องจากเป็นกรณีการเสียชีวิตจากการกระทำของเจ้าหน้าที่รัฐในขณะที่ข้อเท็จจริงหลายส่วนเกี่ยวกับสาเหตุในการใช้อาวุธของเจ้าหน้าที่ในการวิสามัญฆาตกรรมประชาชนทั้ง3รายยังคงเต็มไปด้วยความคลุมเครือประชาชนจำนวนมากในพื้นที่ชายแดนใต้ก็เริ่มแสดงออกถึงความไม่พอใจในการกระทำของเจ้าหน้าที่รัฐและวิธีการนำเสนอข้อมูลของทางการซึ่งได้เผยแพร่สาธารณชนเมื่อวันที่16ธันวาคม2562ว่าการวิสามัญฆาตกรรมครั้งนี้เกิดจากการปะทะกับกลุ่มติดอาวุธหลบซ่อนอยู่บนเทือกเขาตะเวแต่ต่อมาเมื่อวันที่17ธันวาคม2562มีแถลงการณ์ของกองอำนวยการรักษาความมั่นคงภายใน(กอรมน.)ภาคที่4เปิดเผยถึงข้อเท็จจริงส่วนหนึ่งว่าการเสียชีวิตของชาวบ้าน3รายนั้นเป็นการกระทำของเจ้าหน้าที่ทหารในขณะปฏิบัติหน้าที่ที่เกิดจากการสำคัญผิดว่าเป็นกลุ่มใช้ความรุนแรงมูลนิธิผสานวัฒนธรรมขอเน้นย้ำว่าเหตุการณ์การวิสามัญฆาตกรรมในลักษณะนี้มิได้เกิดขึ้นเป็นครั้งแรกจากการเก็บข้อมูลของกลุ่มด้วยใจองค์กรภาคประชาสังคมซึ่งให้ความช่วยเหลือแก่ญาติผู้ได้รับผลกระทบจากความรุนแรงในพื้นที่จังหวัดชายแดนใต้ได้เก็บข้อมูลสถิติเรื่องการวิสามัญฆาตกรรมจากการรายงานข่าวสาธารณะและพบว่ามีผู้เสียชีวิตจากการปะทะที่คล้ายคลึงกับเหตุการณ์ที่เทือกเขาตะเวไปแล้วทั้งสิ้น18รายในปี2562มูลนิธิผสานวัฒนธรรมขอแสดงความเสียใจต่อครอบครัวผู้สูญเสียในเหตุกาณ์ดังกล่าวและขอชื่นชมที่ทางกอ.รมน.ได้แสดงความเสียใจและแถลงข้อเท็จจริงบางส่วนสู่สาธารณะเพื่อเป็นประโยชน์ในการตรวจสอบการละเมิดสิทธิมนุษยชนในครั้งนี้มูลนิธิฯเห็นด้วยอย่างยิ่งว่ารัฐบาลมีหน้าที่สำคัญในการปกป้องคุ้มครองประชาชนจากเหตุรุนแรงในพื้นที่ชายแดนใต้อย่างไรก็ตามจากเหตุการณ์นี้มูลนิธิฯขอเสนอให้รัฐบาลดำเนินการดังต่อไปนี้เพื่อทบทวนวิธีการทำงานในปัจจุบันเพื่อให้สามารถทำหน้าที่ดังกล่าวได้อย่างมีประสิทธิภาพมากขึ้น1.ขอให้สำนักงานตำรวจแห่งชาติและสำนักงานอัยการสูงสุดที่เป็นหน่วยงานพลเรือนทำหน้าที่ในการสืบสวนสอบสวนอย่างตรงไปตรงมาเต็มความสามารถในการแสวงหาความจริงการวิสามัญฆาตกรรมครั้งนี้โดยทำงานอย่างเป็นอิสระจากอิทธิพลของกองทัพเพื่อนำไปสู่การดำเนินคดีไต่สวนการตายและการฟ้องร้องคดีอาญาต่อผู้ต้องหากระทำความผิดให้ถึงที่สุด2.ขอให้หน่วยงานทางทหารไม่ว่าจะเป็นกองทัพภาคที่4และกอ.รมน.ภาค4ส่วนหน้าให้ความร่วมมือในการเปิดเผยข้อมูลที่สำคัญในการค้นหาความจริงโดยเฉพาะรายชื่อเจ้าหน้าที่ทหารทั้งหมดที่เกี่ยวข้องกับการปฏิบัติการในวันเกิดเหตุที่เขาตะเวในครั้งนี้ โดยขอให้มีการย้ายผู้ต้องสงสัยกระทำความผิดออกจากพื้นที่เพื่ออำนวยความสะดวกในการสืบสวนสอบสวน3.ขอให้รัฐจัดให้มีการเยียวยาความเสียหายต่อครอบครัวผู้เสียชีวิตอย่างเป็นธรรมทั้งในรูปแบบตัวเงินเชิงสัญลักษณ์เช่นการขอโทษต่อสาธารณะรวมทั้งการเยียวยาด้านความเป็นธรรมโดยการนำผู้กระทำความผิดเข้าสู่กระบวนการยุติธรรมทางอาญาในศาลพลเรือนและดำเนินการลงโทษทางวินัยอย่างจริงจังเปิดเผยต่อสาธารณะ4.ขอให้มีการปฏิรูปแนวทางการปราบปรามการก่อเหตุความรุนแรงทั้งในเรื่องการบังคับใช้กฎหมายพิเศษการอบรมเจ้าหน้าที่ใช้อาวุธตามหลักการสากลการปรับทัศนคติการทำงานของเจ้าหน้าที่ด้านความมั่นคงการติดตามจับกุมบุคคลต้องสงสัยก่อเหตุฯให้มีความรอบคอบรอบด้านและปราศจากซึ่งอคติทางเชื้อชาติที่เกิดขึ้นมาตลอดสิบห้าปีที่ผ่านมารวมทั้งการปรับทิศทางการเจรจาสันติภาพให้เกิดการมีส่วนร่วม(all inclusive)อย่างจริงจังขณะที่สหพันธ์ นิสิตนักศึกษา นักเรียนและ เยาวชนปาตานี PerMAS ออกแถลงการณ์ขอให้รัฐไทยและคู่ขัดแย้งหลักคำนึงถึงหลักกฎหมายมนุษยธรรมสากล (IHL) และให้นำตัวผู้กระทำผิดเข้าสู่กระบวนการยุติธรรมและดำเนินการให้ถึงที่สุดโดยมีรายละเอียดดังนี้ด้วยวันที่ 16 ธันวาคม 2562 เจ้าหน้าที่ทหารสังหารพลเรือน ณ บ้านอาแน ตำบลบองอ อำเภอระแงะ จังหวัดนราธิวาส เป็นเหตุให้พลเรือนเสียชีวิต3ราย สหพันธ์นิสิตนักศึกษานักเรียนและเยาวชนปาตานี PerMAS เป็นองค์กรเคลื่อนไหวทางการเมืองเพื่อสันติภาพปาตานีโดยยึดหลักประชาธิปไตยและสิทธิมนุษยชน ขอแสดงความเสียใจต่อเหตุการณ์ที่เกิดขึ้นต่อพลเรือนที่ไม่มีส่วนเกี่ยวข้องกับสงครามปาตานีที่กำลังดำเนินอยู่ทางสหพันธ์นิสิตนักศึกษานักเรียนและเยาวชนปาตานี PerMAS ขอเรียกร้องให้รัฐไทยในฐานะคู่สงครามหลัก ปฏิบัติการทางการทหารภายใต้กฎกติกาสงคราม (IHL) เพื่อไม่ให้ละเมิดกติกาสากลและรัฐไทยต้องนำตัวผู้กระทำความผิดเข้าสู่กระบวนการยุติธรรมและดำเนินการให้ถึงที่สุด เพื่อให้เกิดบรรทัดฐานและทบทวนการเข้ามามีส่วนร่วมของประชาชนเพื่อก่อให้เกิดสันติภาพที่ยึดโยงกับประชาชนและเป็นสันติภาพที่แท้จริง ทางสหพันธ์นิสิตนักศึกษานักเรียนและเยาวชนปาตานี (PerMAS) จึงมีข้อเสนอและข้อเรียกร้องดังต่อไปนี้1.หยุดปฏิบัติการในลักษณะที่ละเมิดมนุษยธรรมขั้นร้ายแรงในภาวะสงครามอันผิดหลักกฎหมายมนุษยธรรมระหว่างประเทศ (International Humanitarian Law)2.ขอให้รัฐไทยและคู่ขัดแย้งหลักต้องทบทวนการปฏิบัติการทางทหาร โดยเฉพาะในกรณีที่เป็นผลให้พลเรือนได้รับผลกระทบจากการปฏิบัติการ และขอให้เข้าสู่การแสวงหาทางออกความขัดแย้งด้วยแนวทางทางการเมือง เพื่อป้องกันผลกระทบที่อาจเกิดแก่พลเรือน3.ให้รัฐไทยนำตัว ผู้กระทำผิดเข้าสู่กระบวนการยุติธรรมเพื่อไม่ให้เกิดวัฒนธรรมลอยนวลพ้นผิดขึ้นอีกด้วยจิตรักสันติภาพและประชาธิปไตยสหพันธ์นิสิตนักศึกษานักเรียนและเยาวชนปาตานี PerMASวันที่18 ธันวาคม 2562
มูลนิธิผสานวัฒนธรรม ขอให้นำคนผิดมาลงโทษทางอาญาให้ถึงที่สุดสำหรับเหตุวิสามัญฆาตกรรม 3 ประชาชนที่เทือกเขาตะเว จ.นราธิวาส และปฏิรูปวิธีการป้องกันเหตุความรุนแรงชายแดนใต้ PerMAS
วิสามัญฆาตกรรม,ชายแดนใต้,มูลนิธิผสานวัฒนธรรม,เทือกเขาตะเว,กฎหมายมนุษยธรรมสากล,PERMAS